EkBass/fiwiki-20250220-pages-articles huggingface dataset:
Rose Francine Rogombé

Rose Francine Rogombé (20. syyskuuta 1942 – 10. huhtikuuta 2015) oli gabonilainen poliitikko. Hän oli maansa parlamentin puhemies, ja toimi tilapäisesti presidenttinä Omar Bongon kuoleman jälkeen. ==Lähteet== Luokka:Gabonin presidentit Luokka:Vuonna 1942 syntyneet Luokka:Vuonna 2015 kuolleet
Lassi Rautiainen

Lassi Rautiainen (s. 1957http://finnfoto.fi/ajankohtaista/finnfoto- tiedottaa/finnfoto-palkinto-2008-luontokuvaaja-lassi-rautiaiselle/) on suomalainen luontovalokuvaaja ja -kirjailija sekä matkailuyrittäjä. Luontokuvauksessa hänen erikoisalaansa ovat suurpedot, etenkin karhut ja sudet. Hän on sekä kirjoittanut kirjoja yksin että on ollut mukana kymmenien yhteiskirjojen kirjoittamisessa. Vuonna 2007 hän sai Vuoden luontokuva -palkinnon,http://www.vuodenluontokuva.fi/vlk/default.asp?iId=GGHFFE vuonna 2008 Finnfoto-palkinnon, ja vuonna 2008 Kajaanin kulttuuripalkinnon.http://www.kaleva.fi/uutiset/pohjois-suomi/lassi- rautiainen-sai-kajaanin-kulttuuripalkinnon/340982/ Hänet on palkittu myös Norjassa ja Italiassa.http://www.goodnewsfinland.fi/arkisto/uutiset/lassi- rautiainen-palkittiin-kansainvalisissa-kuvakisoissa/ Taiteellisena johtajana Rautiainen isännöi vuosina 1996–2010 kansainvälistä Kuusamo Nature Photo -festivaalia, jonka hän ideoi ja perusti vuonna 1996. Rautiainen on Suomen petokuvauksen ja piilokojukuvauksen pioneereja. == Teoksia == *Vuokatti: Vuokatista Oulujärvelle (Articmedia, 1992). ISBN 9789519537658. *Karhujen kaverina = Mina björnar = My bears = Meine Bären (Articmedia, 1995). ISBN 9789519537689. Lisäksi yli 20 yhteiskirjaa.https://kainet.verkkokirjasto.fi/web/arena/search?p_p_id=searchResult_WAR_arenaportlets&p;_p_lifecycle=1&p;_p_state=normal&p;_p_mode=view&p;_p_col_id=column-2&p;_p_col_count=3&_searchResult_WAR_arenaportlets__wu=%2FsearchResult%2F%3Fwicket%3Ainterface%3D%3A0%3AsearchResultPanel%3AcontainerNavigatorBottom%3AnavigatorBottom%3Anavigation%3A0%3ApageLink%3A1%3AILinkListener%3A%3A == Lähteet == Luokka:Suomalaiset luontokuvaajat Luokka:Suomalaiset kirjailijat Luokka:Vuonna 1957 syntyneet Luokka:Elävät henkilöt
Mahmood Haidari

Mahmood Haidari on afganistanilainen taekwondoin. Haidari sai pronssia junioreiden MM-kilpailujen alle 55 kg:n painoluokassa Izmirissä 2008. Hän saavutti miesten MM-hopeaa alle 54 kg:n sarjassa Kööpenhaminassa 2009 hävittyään loppuottelussa eteläkorealaiselle Choi Yeon-Holle ottelussa, joka päättyi tasapistein 3–3. Haidari voitti Tijuanan olympiakarsintaturnauksessa 55 kg:n sarjan 2010. Hän sai pronssia Taškentin Aasian-mestaruuskilpailujen 58 kg:n painoluokassa 2014. == Lähteet == Luokka:Afganistanilaiset taekwondoinit Luokka:Syntymävuosi puuttuu Luokka:Elävät henkilöt
Kotko

Kotko () on kylä Leningradin alueen Jaaman piirin Suuren-Lutskan kunnassa Venäjällä. Se sijaitsee Laukaanjoen oikealla rannallaMaterialy, s. 76. 34 kilometriä kunnan keskuspaikasta Kingiseppskistä luoteeseen. Kylässä on 11 vakituista asukasta (vuonna 2011)Materialy, s. 91.. Kotkon kylä mainitaan ensimmäisen kerran Novgorodin Vatjan viidenneksen verokirjassa vuonna 1500. Vuonna 1848 siellä oli 203 asukasta, jotka kaikki olivat inkeroisia. 1800-luvun alussa asukkaat olivat tilanomistajan maaorjia ja myöhemmin valtion talonpoikia, jotka kuuluivat Haavikon ortodoksiseen seurakuntaan. Vuonna 1862 kylässä oli 36 taloa ja 298 asukasta. Neuvostoaikana Kotko kuului aluksi Kukkosin ja myöhemmin Suuren-Lutskan kyläneuvostoon . Kylä koostuu puutarhapalstojen ympäröimistä omakotitaloista,Materialy, s. 77. joista valtaosa toimii kesäasuntoinaMaterialy, s. 101.. Kesäasukkaiden määräksi arvioidaan 20 henkeäMaterialy, s. 211.. Kotkoon johtaa Jaamasta asfaltoitu maantie, joka jatkuu soratienä KukkosiinMaterialy, s. 107.. Kylästä on linja- autoyhteys JaamaanMaterialy, s. 111.. ==Lähteet== * ===Viitteet=== Luokka:Kosemkinan kylät Luokka:Jaaman piiri
Mannakka

Mannakka () on kylä Leningradin alueen Jaaman piirin Suuren-Lutskan kunnassa Venäjällä. Se sijaitsee Laukaanjoen oikealla rannallaMaterialy, s. 75. 27 kilometriä kunnan keskuspaikasta Kingiseppskistä luoteeseen. Kylässä on 11 vakituista asukasta (vuonna 2011)Materialy, s. 91.. Mannakan kylä mainitaan ensimmäisen kerran ruotsalaisten vuosina 1618–1623 laatimassa verokirjassa. Vuonna 1848 siellä oli 126 asukasta, jotka olivat kaikki inkeroisia. 1800-luvun alussa asukkaat olivat tilanomistajan maaorjia ja myöhemmin valtion talonpoikia, jotka kuuluivat Haavikon ortodoksiseen seurakuntaan. Vuonna 1862 kylässä oli 23 taloa ja 168 asukasta. Neuvostoaikana Mannakka kuului aluksi Tiensuun ja myöhemmin Koskinan (Koškino) kyläneuvostoon . Kylä koostuu puutarhapalstojen ympäröimistä omakotitaloista, jotka jakautuvat suurempaan pohjoiseen ja pienempään eteläiseen kylänosaan. Valtaosa taloista toimii kesäasuntoinaMaterialy, s. 101.. Kesäasukkaiden määräksi arvioidaan 30 henkeäMaterialy, s. 211.. Mannakkaan johtaa asfaltoitu maantie JaamastaMaterialy, s. 107.. Kylästä on linja-autoyhteys JaamaanMaterialy, s. 111.. ==Lähteet== * ===Viitteet=== Luokka:Kosemkinan kylät Luokka:Jaaman piiri
Orly

Orly voi tarkoittaa ainakin seuraavia: * Orly, kunta Pariisin esikaupunkialueella Ranskassa ** Orlyn lentoasema * Kotko (ven. Orly), kylä Leningradin alueella Venäjällä. == Katso myös == * O RLY?, internet-ilmiö.
Panzhihua

Panzhihua (, pinyin: Pānzhīhuā Shì) on prefektuuritason kaupunki Kiinan kansantasavallan Sichuanin maakunnassa, 749 kilometriä maakuntakeskus Chengdusta etelälounaaseen, 351 kilometriä Yunnanin pääkaupunki Kunmingista pohjoisluoteeseen. Panzhihua sijaitsee Jangtsejoen alkuosan eli Jinshajoen varrella lähellä Yalongjoen yhtymäkohtaa siihen. Kaupunki on muodostettu vuonna 1965 tehdyllä hallinnollisella päätöksellä ja se on kasvanut alueliitosten seurauksena. Sen nimi oli ensimmäiset vuosikymmenet Dukou; nykyisen nimensä kaupunki sai tammikuussa 1987. Panzhihuassa on rautatieasema ja lentoasema. Panzhihua Bao’anyingin lentoasema (IATA: PZI, ICAO: ZUZH) sijaitsee itäisen kaupunkipiirin (Dongqun) kaakkoispuolella sijaitsevalla vuorella, josta on maanteitse noin 25 kilometriä kaupunkiin. Vuonna 2003 avatulta lentoasemalta on reittiliikennettä maakuntakeskus Chengduun, viikoittain myös esimerkiksi Chongqingiin ja Pekingiin. ==Hallinnollinen jako== Vuonna 2010 Panzhihuan prefektuurin asukasluku oli 1,21 miljoonaa ja kaupunkikeskustan runsas 787 000. Hallinnollisesti Panzhihua jakautuu kolmeen kaupunkipiiriin ja kahteen piirikuntaan. Panzhihuan piirikuntatason hallinnollinen jako on seuraava: * 1. Dongqu (东区), kaupunkipiiri, 364 326 as. * 2. Xiqu (西区), kaupunkipiiri, 162 557 as. * 3. Renhe (仁和区), kaupunkipiiri, 260 294 as. * 4. Miyi (米易县), piirikunta, 219 227 as. * 5. Yanbian (盐边县), piirikunta, 207 717 as. Panzhihua20071028.jpg| Silta Panzhihuassa yli Jangtsejoen yläjuoksun eli Jinshajoen. 渡口.jpg| Jinshajokea Panzhihuassa. Xipan Bridge Jinshajiang.jpg|Jinshajoen silta Pekingistä Yunnanin Kunmingiin johtavalla G5-valtatiellä. Anning Riv. Bridge.jpg|Silta Miyin piirikunnassa. ==Lähteet== ==Aiheesta muualla== *Official China Train Timetable from Chengdu to Panzhihua (chinatrainguide.com) * Panzhihua - Natural Conditions (panzhihua.gov.cn) * Panzhihua Travel Guide (travelchinaguide.com) * Panzhihua Overview (chinatravel.com) Luokka:Sichuanin kaupungit Luokka:Sichuanin prefektuurit
Barclay Goodrow

Barclay Goodrow (s. 26. helmikuuta 1993) on kanadalainen jääkiekkoilija, joka pelaa NHL-seura San Jose Sharksissa. == Ura == Goodrow varattiin ensimmäisellä kierroksella OHL-joukkue Brampton Battalioniin vuonna 2009. Hän pelasi viisi kautta Battalionissa toimien kapteenina viimeisellä Brampton -kaudella ja ensimmäisellä North Bay -kaudella. Goodrown tulokaskautta seurasi Batalionin eteneminen OHL:n finaaleihin, joissa se kuitenkin hävisi viidessä ottelussa. Goodrow oli Battalionin paras pistemies viimeisellä kaudellaan viimeistellessään 33 maalia ja yhteensä 67 pistettä. Lisäksi hän oli OHL:n ykkönen seitsemällä alivoimamaalillaan. Pudotuspeleissä hän oli liigan paras maalintekijä ja joukkueensa paras pistemies 14 maalilla ja 24 pisteellä. Goodrow oli joukkueesta lähtiessään sen historian toiseksi eniten otteluita pelannut pelaaja 313 pelillään sekä pistepörssin kolmas 229 pisteellä. Maaleissa hän oli toinen ja syötöissä seitsemäs. Hänen tekemänsä 28 voittomaalia ja 12 alivoimamaalia oikeuttavat seurahistorian ensimmäiseen sijaan. 43 ylivoimamaalia vievät hänet neljännelle sijalle. Hän pelasi 50 pudotuspeliottelua, joka on eniten seurahistoriassa. Kolmanneksi hän sijoittui pisteissä ja maaleissa sekä syötöissä neljänneksi. Neljä alivoimamaalia ovat myös seuraennätys ja viisi ylivoimamaalia ovat toiseksi eniten seurassa. Goodrow siirtyi San Jose Sharksiin kolmivuotisella tulokassopimuksella marraskuussa 2014. Siirtotakarajalla helmikuussa 2020 Goodrow siirtyi Tampa Bay Lightningiin vaihdossa ensimmäisen kierroksen varausvuoroon vuoden 2020 varaustilaisuudessa. Heinäkuussa 2021 Lightning kauppasi Goodrowin New York Rangersiin vaihdossa 7. kierroksen varausvuoroon 2022. https://www.espn.com/nhl/story/_/id/31833625/new-york-rangers-acquire-rights- barclay-goodrow-trade-tampa-bay-lightning Heinäkuussa 2021 Goodrow solmi kuuden vuoden ja arvoltaan 21,6 miljoonan dollarin sopimuksen Rangersin kanssa. https://www.tsn.ca/new-york-rangers-barclay-goodrow-1.1671485 Kesäkuussa 2024 Rangers asetti Goodrowin siirtolistalle, josta Sharks poimi hänet joukkueeseensa. https://www.tsn.ca/nhl/san-jose-sharks-claim-barclay- goodrow-off-waivers-from-rangers-1.2136873 == Lähteet == * https://www.nhl.com/news/barclay-goodrow-trade-tampa-bay-lightning-san-jose- sharks/c-315491080 === Viitteet === Luokka:Kanadalaiset jääkiekkoilijat Luokka:San Jose Sharksin pelaajat Luokka:Vuonna 1993 syntyneet Luokka:Elävät henkilöt
Savonlinnan vaneritehdas

Savonlinnan vaneritehdas on UPM Plywood Oy:n Savonlinnassa sijaitseva koivuvaneritehdas. Tehtaan perusti vuonna 1921 Oy Wilhelm Schauman Ab entisiin Itä-Suomen Kutomon tiloihin. Tehtaalla oli tuhoisa tulipalo 1930 mutta tehdas rakennettiin uudestaan. 1980-luvulla lopetettiin samassa yhteydessä toimineet saha, rimalevy- ja kuitulevytehtaat. Schauman ja Kymmene fuusioituivat 1988 ja vuonna 1996 muodostettiin sitten UPM-Kymmene Oy Kymmene Oy:n ja Repola Oy:n fuusiossa.UPM Savonlinnan vaneritehdas : yhteystiedot ja historiaa Vuonna 2012 valmistuneen tehtaan laajennuksen ja modernisoinnin jälkeen tehdas tuottaa noin 100 000 kuutiota koivuvaneria vuodessa ja työntekijöitä on noin 270. Tehtaalla valmistetaan koivuvaneria rakennus- ja kuljetusteollisuudelle sekä koivuvaneria Maxi-kokoisena. == Lähteet == Luokka:UPM Luokka:Savonlinnan rakennukset ja rakennelmat
Matt Tennyson

Matthew Thomas Tennyson (s. 23. huhtikuuta 1990 Minneapolis, Minnesota) on yhdysvaltalainen jääkiekkoilija. Häntä ei ole lainkaan varattu NHL:ään. Ennen New Jerseytä Tennyson on pelannut San Jose Sharksissa, Buffalo Sabresissa ja Carolina Hurricanesissa. Nuorena Tennyson oli mukana San Jose Sharksin junioriohjelmassa. Hän oli ohjelman ensimmäinen, joka pelasi myöhemmin Sharksissa NHL:ssä. Heinäkuussa 2021 Tennyson solmi kahden vuoden sopimuksen Predatorsin kanssa.https://www.sportsnet.ca/nhl/article/predators-sign- tennyson-two-year-two-way-contract/ == Lähteet == Luokka:Yhdysvaltalaiset jääkiekkoilijat Luokka:Vuonna 1990 syntyneet Luokka:Elävät henkilöt
Kaunis Toarie

Kaunis Toarie on suomalaisen toimittajan, valokuvaajan ja kirjailijan I. K. Inhan valokuva, joka on otettu vuonna 1894 tutkimus- ja kuvausmatkalla Vienan Karjalassa, Uhtuan kirkonkylässä. Se esittää nuorta, teini-ikäistä tyttöä nimeltään Toarie (karjalainen muoto ortodoksinimestä Darja) kehräämässä. Valokuva oli esillä näyttelyssä joulukuussa 1894 ja julkaistiin ensi kertaa kirjassa Kalevalan laulumailta vuonna 1911. Vaikka professori Pertti Virtaranta onnistui selvittämään monien Inhan valokuvien sankareiden kohtaloita, Toarien myöhemmät elämänvaiheet ovat jääneet tuntemattomiksi. == Vaikutus== Anna Korhonen on kirjoittanut Ylen Sininen laulu -sarjan sivuilla, että ”Inha on onnistunut vangitsemaan kuvaan nuoren tytön samanaikaisen odotuksen ja varautuneisuuden.” Säveltäjä Kari Rydman on kirjoittanut kuvan herättämästä vaikutelmasta: ”I. K. Inhan häikäisevän kaunis kuva kertoo minulle kuitenkin keväästä tai kesästä, joka ei koskaan lopu”. Valokuva on ollut aiheena Riikan kappaleelle ”Toarie”, joka sijoittui kolmanneksi Suomen euroviisukarsinnoissa vuonna 2004. Myös Folkswagen-yhtye on tehnyt kappaleen nimeltä ”Toarie”, joka on julkaistu albumilla Kyläkaupan rappusilla vuonna 2008. == Lähteet == Luokka:Valokuvat Luokka:Muotokuvat
Kygo

Kygo (oikealta nimeltään Kyrre Gørvell-Dahll, s. 11. syyskuuta 1991 Singapore) on norjalainen DJ ja musiikkituottaja. Hänen ensimmäinen tunnettu kappaleensa oli remix Ed Sheeranin kappaleesta "I See Fire", jota on joulukuuhun 2020 mennessä kuunneltu yli 75 miljoonaa kertaa SoundCloudissaEd Sheeran - I See Fire (Kygo Remix) by Kygo - SoundCloud Viitattu 7.12.2020. ja yli 90 miljoonaa kertaa YouTubessa.Ed Sheeran - I See Fire (Kygo Remix) - YouTube Viitattu 7.12.2020. Kesäkuussa 2016 Kygon kappaleet saavuttivat Spotifyssa kaksi miljardia kuuntelukertaa. Kygon läpimurtovuosi oli 2014, jolloin ruotsalainen DJ Avicii ja brittiyhtye Coldplay ottivat yhteyttä ja pyysivät tekemään remixin kappaleilleen. Coldplayn laulaja Chris Martin pyysi tekemään remixin kappaleelle "Midnight". Kygo julkaisi ensimmäisen singlensä 1. joulukuuta 2014 nimeltään "Firestone", joka menestyi parhaiten Norjan (1), Ruotsin (2), Suomen (3) ja Saksan (3) virallisilla äänitelistoilla. 15. maaliskuuta 2015 julkaistiin toinen single, "Stole the Show", joka menestyi etenkin Norjassa (1), Ruotsissa (1) ja Suomessa (2). Kygon debyyttialbumi Cloud Nine julkaistiin toukokuussa 2016. == Diskografia == === Albumit === *Cloud Nine (2016) *Kids In Love (2017) *Golden Hour (2020) *Thrill of the Chase (2022) *Kygo (2024) === EP:t === *Stargazing (2017) === Singlet === *"Epsilon" (2013) *"Younger" (Kygo Remix) (mukana Seinabo Sey) (2013) *"Cut Your Teeth" (Kygo Remix) (mukana Kyla La Grange) (2014) *"Often" (Kygo Remix) (mukana The Weeknd) (2014) *"Firestone" (feat. Conrad Sewell) (2014) *"ID – Ultra Music Festival Anthem" (2015) *"Stole the Show" (feat. Parson James) (2015) *"Sexual Healing" (Kygo Remix) (mukana Marvin Gaye) (2015) *"Nothing Left" (feat. Will Heard) (2015) *"Here for You" (feat. Ella Henderson (2015) *"Stay" (feat. Maty Noyes) (2015) *"Fragile" (feat. Labrinth) (2016) *"Raging" (feat. Kodaline) (2016) *"I'm in Love" (feat. James Vincent McMorrow) (2016) *"It Ain't Me" (feat. Selena Gomez) (2017) *"First Time" (feat. Ellie Goulding) (2017) *"Stargazing" (feat. Justin Jesso) (2017) *"Stranger Things" (mukana OneRepublic) (2018) *"Remind Me to Forget" (feat. Miguel) (2018) *"Born to Be Yours" (feat. Imagine Dragons) (2018) *"Happy Now" (R3HAB Remix) (mukana Sandro Cavazza) (2019) *"Think About You" (feat. Valerie Broussard) (2019) *"Carry On" (feat. Rita Ora) (2019) *"Kem kan eg ringe" (mukana Stone P ja Lars Vaular) (2019) *"Not OK" (feat. Chelsea Cutler) (2019) *"Family" (mukana The Chainsmokers) (2019) *"Forever Yours (Tribute)" (mukana Avicii ja Sandro Cavazza) (2020) *"Like It Is" (mukana Zara Larsson ja Tyga) (2020) *"I’ll Wait" (mukana Sasha Sloan) (2020) *"Freedom" (mukana Zak Abel) (2020) *"Lose Somebody" (mukana OneRepublic) (2020) *"The Truth" (mukana Valerie Broussard) (2020) *"What's Love Got to Do with It" (mukana Tina Turner) (2020) *"Hot Stuff" (mukana Donna Summer) (2020) == Lähteet == == Aiheesta muualla == * Kygon viralliset sivut * Kygo MusicBrainz-sivustolla Luokka:Vuonna 1991 syntyneet Luokka:Norjalaiset DJ:t Luokka:Elävät henkilöt
Joensuun vaneritehdas

Joensuun vaneritehdas on UPM Plywood Oy:n Joensuussa sijaitseva koivuvaneritehdas. Tehdas perustettiin vuonna 1912 alun perin lankarullatehtaaksi mutta se muutettiin tuottamaan vaneria jo 1917. Joensuun tehdas siirtyi 1923 Oy Wilhelm Schauman Ab:n omistukseen. Tehtaalla oli tulipalo 1930 ja tehdas rakennettiin uudelleen 1931–1935. Schauman ja Kymmene fuusioituivat 1988 ja vuonna 1996 muodostettiin UPM-Kymmene Oy Kymmene Oy:n ja Repola Oy:n fuusiossa. Joensuun vaneritehdas tuottaa nykyisin 55 000 kuutiota koivuvaneria vuodessa ja henkilöstöä on 170. Tehtaan vanerituotanto menee rakentamiseen, kuljetusvälineteollisuudelle sekä myös laivanrakennus-, pakkaus- , huonekalu-, urheiluväline- ja leluteollisuuteen.UPM Joensuun vaneritehdas : yhteystiedot ja historiaa Vanerilevyt voivat olla eri menetelmin ja materiaalein pinnoitettuja, työstettyjä tai kyllästettyjä. Vanerista toimitetaan vientiin yli 95 %. Tehtaan voimalaitos tuottaa pääosin puuperäisillä polttoaineilla lämpöä ja sähköä vanerin valmistusprosessiin sekä lämpöä Valio Oy:n meijerille höyryä ja lämpöä kaupungin kaukolämpöverkkoon. Energia tuotetaan pääkattilana toimivalla, polttoaineteholtaan 32 MW:n (nimellisteho 26,6 MW) arinakattilalla, joka on varustettu jäähdytetyllä viistoarinalla, mekaanisella jalka-arinalla, tuhkansammuttimella ja öljypolttimilla. Sähkö tuotetaan 62 barin paineinen ja 480 °C:een lämpöinen höyry johdetaan 3,5 MW:n vastapaineturbiiniin.Oma sähkön tuotanto on noin puolet laitoksen sähkön tarpeesta.Varakattila on polttoaineteholtaan 13,5 MW (nimellisteho 10,4 MW) oleva Vapor TTK-350 kattila, turbiini on ostettu Mikkelin sähkölaitokselta vuonna 1971. Uusi 30 MW lämpölaitos on määrä ottaa käyttöön vuoden 2019 lopulla Uuden voimalaitoksen rakentaminen alkaa 2018 kesällä Vanhasta poiketen se tuottaa vain lämpöä, ei sähköä. Vanha voimalaitos jää paikalleen varalaitokseksi.Sähköntuotannosta luovutaan.Uusi voimala tulee vanhan viereen Vapor 13,5MW kattila jää varakattilaksi. Vanha 32MW ja turbiini generaattoreineen jää vanhaan voimalaitosrakennukseen paikoilleen. Tehdaspalokunta UPM joensuun tehtaalla toimii edelleen oma tehdaspalokunta, Paloautona on ford F-600 sen nykyisestä käytöstä ei ole tietoa taitaa seisoa nokka edellä paloaseman tallissa. == Lähteet == Luokka:UPM Luokka:Joensuun rakennukset ja rakennelmat
Françoise d’Aubigné de Maintenon

Françoise d’Aubigné de Maintenon eli Madame de Maintenon (23. marraskuuta 1635 – 15. huhtikuuta 1719) oli ranskalainen markiisitar ja kuningas Ludvig XIV:n toinen vaimo. Avioliitosta huolimatta hän ei saanut kuningattaren asemaa, koska avioliittoa ei virallistettu hovissa, vaan se pysyi julkisena salaisuutena. Hän oli naimisissa runoilija Paul Scarronin kanssa, ja hänet tunnettiin tuolloin nimellä Madame Scarron. Jäätyään leskeksi hän toimi vuodesta 1660 kuninkaan lasten kasvattajana ja sai jo silloin vaikutusvaltaa kuninkaaseen. Lopulta hänestä tuli Ludvig XIV:n rakastajatar. Kuningas osti hänelle Maintenonin kunnassa olevan linnan Château de Maintenonin ja teki hänestä Maintenonin markiisittaren. He avioituivat salaa vuonna 1685 sen jälkeen, kun kuningas oli jäänyt leskeksi ensimmäisestä avioliitostaan Marie- Thérèse d’Autrichen kanssa. Madame de Maintenon oli kiihkeä katolilainen ja vaikutti siihen, että hugenotteja suojellut Nantesin edikti kumottiin kuninkaallisella Fontainebleaun ediktillä 1685. Kuninkaan kuoleman 1715 jälkeen Madame de Maintenon vetäytyi Saint-Cyriin, jossa toimi hänen vuonna 1684 perustamansa koulu, varattomille aatelistytöille tarkoitettu Maison royale de Saint-Louis. == Lähteet == == Aiheesta muualla == Luokka:Ranskan kuninkaalliset Luokka:Vuonna 1635 syntyneet Luokka:Vuonna 1719 kuolleet
Pelloksen vaneritehdas

Pelloksen vaneritehdas on UPM-Kymmene Wood Oy:n Ristiinan Pellosniemessä sijaitseva havuvaneritehdas. Pelloksen tehtaan historia alkaa vuodesta 1963 jolloin Aarne J. Aarnion johtama Pellos Oy rakennutti Pellosniemeen lastulevytehtaan, voimalaitoksen ja asuinalueen työntekijöille. Vaneritehdas Pellosniemelle rakennettiin 1967–1968. Oy Wilhelm Schauman Ab osti 1983 Pellosniemen tehtaat Aarne J. Aarniolta ja Pellos Oy:stä tuli Schaumanin tytäryhtiö jonka nimeksi muuttui 1988 Pellos-Puhos Oy. Schauman ja Kymmene fuusioituivat 1988 ja vuonna 1996 muodostettiin sitten UPM-Kymmene Oy Kymmene Oy:n ja Repola Oy:n fuusiossa. Vuonna 1994 Pellosniemellä suljettiin lastulevytehdas mutta samana vuonna aloitti toimintansa toinen havuvaneritehdas Pellos 2. Vuonna 2002 aloitti vielä kolmas havuvaneritehdas Pellos 3. Tehtailla on oma syväsatama Pellosniemellä ja Savon radalta valmistui 1979 teollisuusraide Pelloksen tehtaille. Pelloksen tehtaan kapasiteetti on nykyisin 480 000 kuutiota havuvaneria vuodessa, ja tehtaalla on henkilöstöä 650. Tuotanto menee parkettiteollisuuteen, rakentamiseen betonimuoteiksi, kuljetusvälineteollisuuteen ja jakeluliiketoimintaan. UPM Pelloksen vaneritehdas : yhteystiedot ja historiaa == Lähteet == Luokka:UPM Luokka:Ristiina
Talvivaara (vaara)

Talvivaara on vaara Sotkamossa. Vaara on noin 350 m:n korkeudella merenpinnasta. Talvivaaran kaivosalue sijaitsee vaarasta luoteeseen.Talvivaara; Kansalaisen karttapaikka Talvivaaran kaivosalueella ja sen ympäristössä on mittavat malmivarannot, jotka on löydetty jo 1960-luvulla. Alueella on nikkeliä ja sen ohella merkittäviä määriä kuparia, sinkkiä ja kobolttia sekä uraania. Metallipitoisuudet ovat kuitenkin pieniä.20 kysymystä Talvivaarasta: Miten yksi ihminen voi perustaa kaivoksen? HS 13.11.2013 Talvivaaran kaivostyömaalla on rakentaminen kiivaimmillaan; Kuntatekniikka 6/2008, sivu 9 == Lähteet == Luokka:Sotkamon luonto
Hannu Ahonen (luontokuvaaja)

Hannu Ahonen on suomalainen luontovalokuvaaja ja konservaattori. Jyväskylän yliopiston museon perusnäyttelyyn Ahonen on toteuttanut luontokuvaelmat ja täyttänyt eläimetJyväskylän yliopiston museon esite, sivu 4. Hän on kiinnostunut myös Kalevalasta.Marjatta johdattaa mielen ja luonnon myyttisille tasoille; Ultra-lehti Ahonen on ollut tekemässä kiertävää Satu metsässä -näyttelyäSatu metsässä -näyttely aloittaa Luontokeskus Oskarin syksyn; Itä- Savo 31.08.2013 Seitsemiseen avautuu satujen maailma: Suur-Tampere 18.8.2014 . Hannu Ahonen on vuosikaudet kuvannut vanhoja metsiä, koskematonta luontoa.http://www.ultra-lehti.com/kirjat/arv_marjatta.html == Palkintoja == *Vuoden luontokuva -palkinto vuonna 2002 kuvalla Ihmisen synnyttämät kyyt.Hannu Ahonen vuoden luontokuvaaja; MTV 11.2.2002 Kuvassa on auton alle jäänyt kyyemo ja sen sisältä tulleita poikasia. *Jyväskylän maalaiskunnan taidepalkinto 2006Taidepalkinnon / kulttuuripalkinnon saajat; Jyväskylän kaupunki == Julkaisuja == *Marjatta, omakustanne 2008, Tikkakoski. ISBN 9789529233182.Sanna Ryynänen: Marjatta - Hannu Ahonen; Keskisuomalainen 2.3.2008 *Sari Kanala: Keiju ja Matikainen, kuvitus Hannu Ahonen ja Daga Ulv; Amusantti 2008. ISBN 9789519779256Keiju ja Matikainen; Amusetti (palkittu Möllärimestari 2009 -kisassa, parhaana lastenkirjana sekä vuoden 2008 Sampo- palkinnolla Helsingin Kirjamessuilla) == Lähteet == == Aiheesta muualla == *Kuva puhuu luonnosta; YLE 30.11.2009 Luokka:Suomalaiset luontokuvaajat Luokka:Syntymävuosi puuttuu Luokka:Elävät henkilöt
2S35 Koalitsija

2S35 Koalitsija () on venäläinen 2S19 Msta-S:n korvaajaksi kaavailtu panssarihaupitsi. ==Kehittely== 2S35 Koalitsija oli ensin tarkoitus valmistaa panssarivaunualustalle tykkitornilla, jossa olisi ollut kaksi 152 mm 2A70-tykkiä. Tämä suunnitelma kuitenkin peruttiin vuonna 2010. Sittemmin suunnitelmat muuttuivat ja vaunu rakennettiin lopulta yhdellä tykillä varustettuna Armata-panssarivaunun pohjalle. Ensimmäiset Koalitsija- panssarihaupitsit tulivat koekäyttöön vuonna 2014. Huhtikuussa 2015 vaunusta vuosi julkisuuteen Venäjän voitonpäivän paraatin harjoituksista otettuja kuvia, jonka jälkeen Venäjän puolustusministeriö julkaisi siitä virallisia kuvia. Vaunu oli alun perin tarkoitus esitellä vasta varsinaisessa paraatissa toukokuussa. ==Ominaisuudet== Ensimmäiset versiot rakennettu T-90 rungolle, T-14 runkoon siirrytään vasta myöhemmin. Valokuvissa Koalitsijan tykkitorni oli osittain huputettu, mutta sen tykki oli näkyvissä. Kuvien perusteella sen tykin suujarru ja iskunvaimennin poikkeavat 2S19 Msta-S-panssarihaupitsista. Koalitsija painaa arvoiden mukaan noin 48 tonnia.http://www.aif.ru/dontknows/infographics/chto_predstavlyaet_soboy_sau_2s35_koaliciya- sv_infografika?utm_source=Surfingbird&utm;_medium=click&utm;_campaign=Surfingbirdhttp://ria.ru/arms_mm/20121008/769372259.html Venäjän puolustusministeriön mukaan Koalitsijan tykillä voi ampua 70 kilometrin päähän. Tykkitornin katolla on 12,7 mm konekivääri. Tykkitorni on ilmeisesti miehittämätön T-14-taistelupanssarivaunun tornin tapaan. ==Lähteet== Luokka:Telatykit
Ya’an

Ya’an () on prefektuuritason kaupunki Kiinan kansantasavallan Sichuanin maakunnassa, noin 140 kilometriä maakuntakeskus Chengdusta lounaaseen. Historiallinen kaupunki on aiemmalta nimeltään Yazhou ja se on tunnettu esimerkiksi villien isopandojen esiintymisalueena, silkintuotantoalueena sekä kävellen ja hevosin taitetun Vanhan teetien itäisen haaran lähtöseutuna. Prefektuurissa on useita luonnon- ja maisemansuojelualueita. ==Hallinnollinen jako== Vuonna 2010 prefektuurin asukasluku oli 1,51 miljoonaa ja kaupunkikeskustan runsas 355 000. Hallinnollisesti Ya’an jakautuu kahteen kaupunkipiiriin ja kuuteen piirikuntaan. Piirikuntatason hallinnollinen jako on seuraava: * 1. Yŭchéng Qū (雨城区), kaupunkipiiri, 355 572 as. * 2. Míngshān Qū (名山区), kaupunkipiiri, 256 484 as. * 3. Yíngjīng Xiàn (荥经县), piirikunta, 147 955 as. * 4. Hànyuán Xiàn (汉源县), piirikunta, 324 408 as. * 5. Shímián Xiàn (石棉县), piirikunta, 123 600 as. * 6. Tiānquán Xiàn (天全县), piirikunta, 134 152 as. * 7. Lúshān Xiàn (芦山县), piirikunta, 109 027 as. * 8. Băoxīng Xiàn (宝兴县), piirikunta, 56 060 as. YaanBridgeOldBridge2.jpg|Vanha silta. Yaan Night.JPG|Ya’an yöllä. Ya'an Museum 2014-09.JPG|Museorakennus. College of Animal Science and Technology in Sichuan Agricultural University 2014-09.JPG|Sichuanin maataloustieteellisen yliopiston rakennus. Gao Yi Que5.jpg|Itäisen Han-dynastian ajalta (25-220 eaa.) olevan Gaoyi Que -hautamuistomerkin yksityiskohta. Muping Town，Baoxing County，Sichuan Province, China.jpg| Näkymä Baoxingin piirikunnan Mupingin suurkunnasta. ==Lähteet== ==Aiheesta muualla== * Blazing the Tea-horse Trail (tibet.cn) Luokka:Sichuanin kaupungit Luokka:Sichuanin prefektuurit
Kalson viilutehdas

Kalson viilutehdas on UPM Plywood Oy:n Kouvolan Vuohijärvellä sijaitseva sorvattua kuusiviilua valmistava tehdas. Karl Grahnin omistama Kalso Oy rakensi Vuohijärvelle vuonna 1934 sahan ja vaneritehtaan. Kuusiviilun valmistuskokeilut alkoivat 1974 ja varsinainen viilun tuotanto alkoi 1979. Tehdas siirtyi 1986 Kalso-Teollisuus Oy:n omistukseen kun tehtaan omistanut Grahn-konserni teki konkurssin. Vuonna 1993 tehdas siirtyi Kymmene Oy:lle ja vuonna 1998 tehdas tuli osaksi UPM-Kymmene konsernia. Kalson viilutehtaan tuotantokapasiteetti on nykyisin 80 000 kuutiota kuusiviilua vuodessa ja tehtaalla on henkilöstöä 120. Tuotanto menee pääasiassa parkettiteollisuuteen parketin taustaviiluksi. UPM Kalson viilutehdas : yhteystiedot ja historiaa == Lähteet == Luokka:UPM Luokka:Kouvolan rakennukset ja rakennelmat
Heinolan vaneritehdas

Heinolan vaneritehdas oli Heinolassa Tommolan teollisuusalueella, Maitiaislahden rannalla sijainnut UPM-Kymmene Wood Oy:n viimeksi omistama vaneritehdas joka lopetti toimintansa vuonna 2009. Vuonna 2016 tehtaan kiinteistöt ja maa-alueet myytiin, jonka jälkeen se on toiminut yrityspuistona. == Historia == Tehtaan rakennuttanut Heinolan Faneeri oy perustettiin 1929. Vaneritehdas valmistui 1931, mutta perustajayhtiö meni konkurssiin samana vuonna, ja sen omistajaksi tuli saman vuoden aikana J. A. Zachariassen & Co. Tehdas rakennettiin uudelleen 1969 tapahtuneen tulipalon jälkeen, ja se siirtyi vuonna 1975 Zachariassenilta Enso-Gutzeit Oy:lle ja vuonna 1990 Schauman Wood Oy:lle. UPM-konsernin osaksi tehdas tuli 1996. UPM lopetti vuonna 2010 Heinolassa sijainneen sahansa ja vaneritehtaan. Vaneritehdas oli seisoksissa jo vuoden 2009 alusta lähtien. Viime vaiheessa vaneritehtaalla oli 212 työntekjää ja sahalla 77 työntekijää. Samassa yhteydessä UPM lopetti myös Kaukaan vaneritehtaan Lappeenrannassa ja Parkanon jalostetehtaan. Vuoden 2010 jälkeen koneet poistettiin tehtaasta, ja sieltä purettiin rakennuksia, koska ne olivat huonon kunnon takia turvallisuusriski. Muun muassa vaneritehtaan hautomoaltaan katto purettiin, ja tukkinosturien hydrauliikkaöljystä saastunut pohjasedimentti poistettiin. Tehtaan kiinteistön ja maa-alueet myytiin vuonna 2016 Faneerin Kiinteistöt oy:lle, jolle siirtyivät myös vuokra- ja yhteistyösopimukset. Siellä toimi tuolloin muun muassa Peltosen suksitehdas, joka on edelleen sen suurin toimija. Kaupan jälkeen se on jatkanut toimintaa Faneerin Rannan Business Park yrityspuistona, jolla on 23 000 m² lämmitettyä teollisuus-, tuotanto- ja liiketilaa, 15 hehtaaria aidattua maata, ja yli 25 yritystä. == Lähteet == == Aiheesta muualla == * Pörssitiedon artikkeli Heinolan Faneeri Oy:stä Luokka:Entiset suomalaiset teollisuusyritykset Luokka:Suomen teollisuushistoria Luokka:Heinolan rakennukset ja rakennelmat
Kaukaan vaneritehdas

Kaukaan vaneritehdas oli Lappeenrannassa sijainnut UPM-Kymmene Wood Oy:n viimeksi omistama vaneritehdas joka lopetti toimintansa vuonna 2010. Kaukaan vaneritehdas perustettiin 1926. Siellä valmistettiin vanerin ohella myös muun muassa laskettelusuksia, varsia jääkiekkomailoihin sekä eristyselementtejä. UPM ilmoitti loppuvuodesta 2009 sulkevansa vaneritehtaan jolloin työpaikan mentti 310 henkilöä. Samassa yhteydessä suljettiin Heinolan vaneritehdas ja Aureskosken jalostetehdas Parkanossa. Entisen vaneritehtaan korkea osa purettiin räjäyttämällä syyskuussa 2011. Tehtaalle ei löytynyt uutta käyttöä ja UPM aikoi jatkossa käyttää entistä tehdasaluetta puuraaka-aineen varastoalueena. Yle uutiset Etelä-Karjala 3.11.2009 : UPM sulkee Kaukaan vaneritehtaanKaukaan vaneritehdas katosi tomupilveen, Etelä-Saimaa 29.9.2011 MTV uutiset 27.12.2010 : UPM suunnittelee Kaukaan vaneritehtaan purkua == Lähteet == == Aiheesta muualla == * Video Kaukaan vaneritehtaan räjäyttämisestä 29.9.2011 (Youtube) Luokka:Entiset suomalaiset teollisuusyritykset Luokka:Suomen teollisuushistoria Luokka:Lappeenrannan rakennukset ja rakennelmat
Uudenkaupungin tanskalainen lennätin

pienoiskuva|Lennättimen muistolaatta korttelissa, jossa sen toimitalo aikoinaan sijaitsi. Raimo Aarras, 1963. Uudenkaupungin tanskalainen lennätin oli vuosina 1869–1954 käytössä ollut sähköinen lennätinyhteys Suomen ja Ruotsin välillä. Sitä aiemmin Uudessakaupungissa oli toiminut optinen lennätin Krimin sodan aikana. Lennätinlinja yhdisti Euroopan lennätinverkoston Venäjään ja oli samalla Suomen ensimmäinen merikaapeliyhteys ulkomaille. Lennätinlinjaa ylläpiti tanskalainen yhtiö Det Store Nordiske Telegraf-Selskab. == Rakentaminen == Merikaapelin vetämistä Ruotsiin suunniteltiin ensimmäisen kerran vuonna 1859, mutta hanke jäi tuolloin kustannussyistä toteuttamatta. Kymmenen vuotta myöhemmin olosuhteet alkoivat kuitenkin olla jo suotuisammat, ja Venäjän hallitus päättikin myöntää 30 vuoden toimiluvan Det Store Nordiske Telegraf-Selskab -yhtiölle. Tarvittava merikaapeli valmistettiin Lontoossa, ja se vedettiin Ruotsin Grisslehamnista Ahvenanmaan ohi Sundholman kartanoon Uudenkaupungin eteläpuolella. Tämä 140 kilometrin pituinen osuus saatiin valmiiksi kolmessa vuorokaudessa, ja kaapeli otettiin käyttöön 1. marraskuuta 1869. Sundholmassa olevasta kaapelihuoneesta lennätinyhteys kulki eteenpäin Uudenkaupungin keskustaan. == Tanskalaiset Uudessakaupungissa == Lennätinkaapelin käyttöönottoa juhlistettiin kaikkialla Suomessa. Ahvenanmaa ei aluksi päässyt osalliseksi merikaapelista, mutta kysynnän kasvaessa laskettiin toinen kaapeli Grisslehamnin, Getan ja Uudenkaupungin välille vuonna 1877. Lisäksi vuonna 1883 asennettiin vielä kolmas kaapeli. Uudenkaupungin lennätintoimistolla oli kaksi eri osastoa: merikaapelista vastannut tanskalainen osasto, jolla oli 25 virkailijaa, ja mantereen puolen yhteyksistä vastannut suomalainen osasto, jolla oli 30 virkailijaa. Kaupungista oli vanhastaan hyvät kauppayhteydet Tanskaan, ja siellä vaikutti merkittävä tanskalainen siirtokunta. Tähän kuului lennätinvirkailijoiden lisäksi muun muassa urunrakentajia, ja nämä olivat keskeisesti mukana kaupungin seurapiirielämässä. == Toiminnan hiipuminen == Suomen itsenäistyttyä lennättimen toiminnassa tapahtui suuria muutoksia. Uudenkaupungin lennätinaseman merkitys väheni huomattavasti, sillä aiempi yhteys Venäjälle jäi lähes kokonaan pois käytöstä. Suomalainen ja tanskalainen lennätin toimivat edelleen rinnakkain, mutta ne olivat nyt kaksi erillistä laitosta. Näiden yhteisenä toimitalona oli Alisenkadun ja Rauhankadun risteyksessä sijaitseva postitalo. Radiotekniikan kehityksen vuoksi tanskalaisen lennättimen merkitys väheni muutoinkin 1900-luvun puolella. Vuodesta 1905 lähtien henkilökuntaa oli kerrallaan enää viidestä seitsemään henkilöä. 1950-luvulla tanskalaisen yhtiön lennätinliikenne siirtyi käyttämään Turun ja Tukholman välistä puhelinkaapelia, ja lopulta 3. huhtikuuta 1954 yhtiön toiminta päättyi kokonaan Uudessakaupungissa. Korttelissa on nykyään vuonna 1975 valmistunut liike- ja toimistorakennus, ja tämän seinällä on lennättimestä kertova muistolaatta. == Lähteet == Luokka:Uudenkaupungin historia Luokka:Merikaapelit (tietoliikenne)
Vammalan vaneritehdas

Vammalan vaneritehdas on Sastamalassa sijaitseva koivuvaneritehdas. Tehtaan vuosituotanto vaneritehtaana oli 15 000 kuutiota koivuvaneria vuodessa. Vaneri käytettiin pääasiassa kuljetusvälineteollisuudessa ja rakentamisessa muottivanerina. Vuonna 2019 tehdas muutettiin vaneritehtaasta märkäviilutehtaaksi. Tehtaalla on enimmillään ollut yli 300 työntekijää, nykyinen työntekijämäärä on noin kymmenesosa tästä. Vammalan vaneritehtaan perusti vuonna 1951 lahtelainen Fennia Faneri Oy. Fennia Faneri Oy:ltä tehdas siirtyi vuonna 1963 tamperelaiselle J. W. Enqvist Oy:lle. J. W. Enqvist Oy:n omistus siirtyi puolestaan vuonna 1965 G. A. Serlachius Oy:lle. G. A. Serlachius Oy luopui vaneriteollisuudesta vuonna 1983 ja myi Vammalan tehtaan Grahn-konserniin kuuluvalle Jouko Mäkinen Oy:lle. Grahnin kausi päättyi konkurssiin vuonna 1986, ja tämän jälkeen tehtaan omistajaksi tuli Visuvesi Oy. Visuvesi Oy:n kautta kesti 25 vuotta, kunnes Vammalan vaneritehtaan omistajayhtiö Vammalan Vaneri Oy haettiin konkurssiin maaliskuussa 2011. Tässä yhteydessä suljettiin Vammalan ja Visuveden vaneritehtaat sekä Visuveden ja Lapuan sahat. Konkurssin hetkellä Vammalan tehtaalla oli noin 150 työntekijää. Syksyllä 2011 Vammalan vaneritehtaan osti konkurssipesältä suomalaisten yksityishenkilöiden perustama Fineva Ply. Noin vuoden kuluttua tästä syksyllä 2012 tehdas siirtyi venäläisomisteiselle Kwellick Oy:lle. Kwellick Oy:n toiminta päättyi vuonna 2013. Näiden omistajien aikana toiminta oli aiempaa pienimuotoisempaa. Kesäkuussa 2014 Vammalan tehtaan osti latvialaiseen Latvijas Finieris Groupiin kuuluva Riga Wood Finland Oy. Latvijas Finieris on maailman suurimpia koivuvanerin valmistajia, ja sillä on valmistusta Suomen lisäksi Latviassa, Virossa ja Liettuassa. Yhtiön palveluksessa on noin 2000 henkilöä. Vanerin tuotanto aloitettiin Vammalassa uudelleen elokuussa 2014, ja tehtaan nimeksi muuttui Riga Wood Finland Oy Sastamalan tehdas. Vanerin tuotanto lopetettiin kannattamattomana kesällä 2019, ja tämän jälkeen tehdas on keskittynyt märän koivuviilun toimitukseen konsernin latvialaisille tehtaille. Uuden omistajan aikana viilun valmistuksen konekanta on modernisoitu, ja tällä hetkellä tehdas on Suomen tehokkaimpia viilunvalmistusyksiköitä.Metsäuutiset 13.6.2014 : Vammalan vaneritehtaalle latvialainen omistaja Vammalan vanerin konkurssissa puualalta katosi 300 työpaikkaa, Särmä 5/2011 == Lähteet == Luokka:Suomalaiset metsäteollisuusyhtiöt Luokka:Sastamalan rakennukset ja rakennelmat
Glee (1. tuotantokausi)

Gleen ensimmäistä tuotantokautta alettiin esittää Yhdysvalloissa 19. toukokuuta 2009 ja se jatkui 8. kesäkuuta 2010 saakka. Tuotantokausi sisältää 22 jaksoa, joista pilottijakso esitettiin Yhdysvalloissa ennakkoesityksenä toukokuussa. Kauden muita jaksoja alettiin esittää syyskuusta 2009 lähtien Fox-kanavalla. Suomessa kauden esittäminen aloitettiin Subilla lauantai-iltana 16. lokakuuta 2010. ==Juoni== Glee seuraa kuvitteellista Ohiolaista McKinleyn koulua ja sen showkuoroa Uudet Tuulet. Will Schuester on päättänyt herättää pahamaineisen kuoron eloon, mutta tehtävä ei näytä onnistuvan kun viisi epäsuosittua innokasta muusikkoa ei tuo kuorolle tarpeeksi näkyvyyttä. Will alkaa värvätä kuoroon lisää jäseniä muun muassa esitysten ja huijauksien kautta, ja saa pian kasaan tarpeeksi jäseniä osallistuakseen kuorokisoihin. Uudet Tuulet voittavat aluekarsinnat, ja tähtäävät seuraavaksi voittamaan alueelliset kisat. Samaan aikaan Will käy läpi vaimonsa raskauden tuomia paineita, kuin myös kuorolaiset omia ongelmiaan hakiessaan itseään koulun järjestelmässä muun muassa käsitellen teiniraskauden, homoseksuaalisuuden, seksin, rakkauden ja sosiaalisten ongelmien tuomien paineiden kanssa. Koulun cheerleader-kerhon johtaja Sue on päättänyt tuhota kuoron ja tekee mitä vain kääntääkseen oppilaat kuoroa vastaan. Kuoro sijoittuu viimeisiksi alueellisissa kisoissa ja kuoron tulevaisuus on vaakalaudalla. Sue antaa kuitenkin lisäaikaa kuorolle liikututtuaan heidän esityksestään, jotta Uudet Tuulet voivat todistaa kuuluvansa koulun kerhosysteemiin voittamalla kuorofinaalit. ==Näyttelijät== (Suluissa esiintymismäärä kaudella) ===Päärooleissa=== ===Sivurooleissa=== ==Jaksot== ::Katso myös Luettelo televisiosarjan Glee jaksoista # Alkuperäinen nimi Suomenkielinen nimi Ohjaaja Käsikirjoittaja Ensiesitys Yhdysvalloissa Ensiesitys Suomessa Tuotantokoodi Katsojia (USA; milj.) ==Lähteet== Luokka:Glee Luokka:Tuotantokaudet
Bibi Jones

Bibi Jones (s. 27. heinäkuuta 1991 Oklahoma City, Oklahoma) on yhdysvaltalainen pornonäyttelijä. Hän aloitti uransa vuonna 2010. Hän on toiminut myös Penthousen mallina. == Lähteet == == Aiheesta muualla == * Luokka:Yhdysvaltalaiset pornonäyttelijät Luokka:Vuonna 1991 syntyneet Luokka:Elävät henkilöt
Nesar Ahmad Bahave

Nesar Ahmad Bahave tai Nesar Ahmad Bahawi (, s. 27. maaliskuuta 1984 Kapisa, Kapisan maakunta) on afganistanilainen taekwondoin. Hän on edustanut kabulilaisseuroja M.A Taekwondo Association ja Haidary Taekwondo Association. Bahave saavutti Pekingin MM-kilpailuissa 2007 hopeaa alle 72 kg:n painoluokassa. Voitettuaan viisi ottelua hän hävisi loppuottelussa taiwanilaiselle Sung Yu-Chille pistein 0–5. Hän sai Aasian kisoissa pronssia 72 kg:n sarjassa Dohassa 2006 ja hopeaa 80-kiloisissa Kantonissa 2010. Bahave toimi Afganistanin joukkueen lipunkantajana olympialaisten avajaisissa Pekingissä 2008 ja Lontoossa 2012. Pekingissä 2008 hän hävisi molemmat ottelunsa sijoittuen jaetulle seitsemännelle sijalle. Lontoossa 2012 hän eteni keräilyottelun kautta pronssiotteluun, jonka hävisi italialaiselle Mauro Sarmientolle sijoittuen viidenneksi. Hän voitti olympiakarsintaturnauksen 80 kg:n sarjan Bangkokissa 2011. == Lähteet == Luokka:Afganistanilaiset taekwondoinit Luokka:Vuonna 1984 syntyneet Luokka:Elävät henkilöt
Sayed Hasan Rezai

Sayed Hasan Rezai (s. 5. kesäkuuta 1990) on afganistanilainen taekwondoin. Rezai sai junioreiden MM-pronssia alle 63 kg:n painoluokassa Izmirissä 2008. Aikuisten MM-kilpailuissa hän saavutti pronssia 58 kg:n sarjassa Kööpenhaminassa 2009. Voitettuaan neljä ottelua hän hävisi välierässä meksikolaiselle Damián Villalle pistein 2–5. Gyeongjun MM-kilpailuissa 2011 hän putosi jatkosta hävittyään ensimmäisen ottelunsa. == Lähteet == Luokka:Afganistanilaiset taekwondoinit Luokka:Vuonna 1990 syntyneet Luokka:Elävät henkilöt
Busy Philipps

Elizabeth Jean Philipps joka tunnetaan taiteilijanimellään Busy Philipps (s. 25. kesäkuuta 1979 Oak Park, Illinois), on yhdysvaltalainen näyttelijä, joka on esiintynyt sivurooleissa useissa televisiosarjoissa ja elokuvissa. Hän on tunnettu muun muassa roolistaan Kim Kellynä televisiosarjassa Freaks and Geeks (1999–2000), Audrey Liddellinä sarjassa Dawson’s Creek (2001–2003) ja Laurie Kellerinä sarjassa Puumanainen (2009–2015). ==Valikoitu filmografia== ===Elokuva=== Elokuvat Elokuvat Elokuvat Elokuvat Vuosi Suomenkielinen nimi Alkuperäinen nimi Rooli 2000 The Smokers The Smokers Karen Carter 2002 Home Room Home Room Alicia Browning 2004 White Chicks White Chicks Karen 2005 Family Guy Presents Stewie Griffin: The Untold Story Stewie Griffin: The Untold Story Äänirooli 2008 Rakastunut bestman Made of Honor Melissa 2009 Jätä se! He's Just Not That Into You Kelli Ann 2011 Kate Reddy - täydellä teholla yötä päivää I Don't Know How She Does It Wendy Best 2012 The Reef 2: High Tide The Reef 2: High Tide Cordelia (äänirooli) 2013 Made in Cleveland Made in Cleveland Shannon 2013 A Case of You A Case of You Ashley 2014 Jason Nash Is Married Jason Nash Is Married Busy ===Televisio=== Televisio Televisio Televisio Televisio Televisio Vuosi Suomenkielinen nimi Alkuperäinen nimi Rooli Lisätietoja 1999 Saving Graces Saving Graces Mindy 1999-2000 Freaks and Geeks Freaks and Geeks Kim Kelly 18 jaksoa 2000 Veljemme on nero Malcolm in the Middle Meghan jakso "High School Play" 2001-2003 Dawson’s Creek Dawson’s Creek Audrey Liddell 39 jaksoa 2005-2006 Oy Rakkaus Ab Love, Inc. Denise Johnson 22 jaksoa 2006-2007 Teho-osasto ER Tri. Hope Bobeck 19 jaksoa 2007 Entourage Entourage Cheryl jakso "Dog Day Afternoon" 2007 Ensisilmäyksellä How I Met Your Mother Rachel jakso "Third Wheel" 2008-2009 Terminator: Sarah Connorin aikakirjat Terminator: The Sarah Connor Chronicles Kacy Corbin 5 jaksoa 2009-2015 Puumanainen Cougar Town Laurie Keller 96 jaksoa 2012 Asunto 23 Don't Trust the B---- in Apartment 23 Oma itsensä jakso "A Reunion..." 2013 Sukuvika Arrested Development Joan jakso "Borderline Personalities" ==Lähteet== ==Aiheesta muualla== * * Luokka:Yhdysvaltalaiset näyttelijät Luokka:Vuonna 1979 syntyneet Luokka:Elävät henkilöt
Harjupaviljonki

Harjupaviljonki on Heinolan Harjupuistossa sijaitseva jugendtyylinen puinen paviljonkirakennus jonka ulkoasussa on myös orientaalisia piirteitä. Vuonna 1900 valmistuneen paviljongin suunnitteli helsinkiläinen arkktehtitoimisto Andersin, Jung & Bomansson (arkkitehdit Bertel Jung, Waldemar Andersin ja Oscar Bomanson). Paviljonki rakennettiin alun perin vuonna 1892 perustetun Heinolan kylpylän vieraiden kävelyretkien virkistäytymispaikaksi. Myöhemmin paviljongissa on toiminut kesäravintola ja -kahvila.Heinola-seura : Harjupaviljonki Heinolan arkkitehtoninen helmi Virta vie Heinolaan : Harjupaviljonki Harjupaviljongin historiaa == Lähteet == Luokka:Heinolan rakennukset ja rakennelmat
Vie mut minne vaan

Vie mut minne vaan on joulukuussa 1990 ilmestynyt Yön single, jolla ovat ensimmäistä kertaa mukana yhtyeen uudet jäsenet Jesu Hämäläinen, Frogley ja Mikko Kangasjärvi. B-puolen Hohto on Jussi Hakulisen ensimmäinen Yölle tekemä kappale sitten vuoden 1985. Single nousi Radio Ykkösen kokoamalla myyntilistalla sijalle 11.Listat 1990 Populaarimusiikin museo Pomus. Viitattu 25.4.2015. Vuonna 2019 90's FIN Cover Boyz & Girlz! -yhtye teki kappaleesta cover-version. == Muusikot == *Olli Lindholm – laulu *Jani Viitanen – kitara *Jesu Hämäläinen – basso *Frogley – rummut *Mikko Kangasjärvi – kosketinsoittimet == Kappaleet == ;A-puoli # ;B-puoli # == Lähteet == *YÖ: Vie mut minne vaan Finnmusic. ===Viitteet=== Luokka:Yön kappaleet Luokka:Vuoden 1990 kappaleet
Sangina Baidya

Sangina Baidya (s. 29. joulukuuta 1974 Kathmandu) on nepalilainen taekwondoin. Hän edusti kathmandulaista Central Dojang -seuraa. Baidya sai Aasian- mestaruuskilpailuissa pronssia alle 51 kg:n sarjassa Hongkongissa 2000. Hän hävisi Ateenan olympialaisten 2004 alle 49 kg:n painoluokan ensimmäisessä ottelussaan sarjan lopulliselle voittajalle, taiwanilaiselle Chen Shih- hsinille. Keräilyottelussaan hän hävisi kolumbialaiselle Gladys Moralle sijoittuen seitsemänneksi. Kyseessä on toisen taekwondoinin Deepak Bistan suorituksen ohella kaikkien aikojen paras nepalilaisen urheilijan sijoitus olympialaisissa. == Lähteet == Luokka:Nepalilaiset taekwondoinit Luokka:Vuonna 1974 syntyneet Luokka:Elävät henkilöt
Suining

Suining () on prefektuuritason kaupunki Kiinan kansantasavallan Sichuanin maakunnassa, 147 kilometriä Chengdusta itään ja 146 kilometriä Chongqingista luoteeseen. Kaupunki sijaitsee Jangtsejoen Chongqingiin laskevan sivuhaaran, Jialingjoen (Jialingjiang) vesistön Fujoen varrella. Arkeologisten löytöjen perusteella Suiningin seudulla on ollut ihmisasutusta jo 10 000 eaa. Suining on ollut usealla eri nimellä prefektuurin, piirikunnan, maakunnan, alueen tai muun hallintoalueen keskus jo vuosisatojen ajan. Nykyinen Suiningin prefektuuritason kaupunki muodostettiin vuonna 1985. Suiningissa on esimerkiksi tekstiili-, elintarvike- ja kemian teollisuutta sekä koneenrakennusta. ==Hallinnollinen jako== Vuonna 2010 Suiningin väkiluku oli 3,25 miljoonaa, joista varsinaisessa kaupungissa asui 1,30 miljoonaa. Piirikuntatasolla Suining jakautuu kahteen kaupunkipiiriin ja kolmeen piirikuntaan seuraavasti: * 1. Chuánshān Qū (船山区), kaupunkipiiri, 656 760 as. * 2. Ānjū Qū (安居区), kaupunkipiiri, 639 125 as. * 3. Péngxī Xiàn (蓬溪县), piirikunta, 553 239 as. * 4. Shèhóng Xiàn (射洪县), piirikunta, 924 531 as. * 5. Dàyīng Xiàn (大英县), piirikunta, 478 964 as. |. ==Lähteet== ==Aiheesta muualla== *Prefektuurin sivut (suining.gov.cn) Luokka:Sichuanin kaupungit Luokka:Sichuanin prefektuurit
Neijiang

Neijiang () on prefektuuritason kaupunki Kiinan kansantasavallan Sichuanin maakunnassa, runsas 170 kilometriä Chengdusta kaakkoon. Kaupunki sijaitsee Jangtsejoen Luzhoun kaupunkiin laskevan sivuhaaran, Tuojoen (Tuojiang) varrella ja on liikenteellisesti edullisessa osassa Sichuania, usean suurkaupungin välimaastossa. Vuonna 2010 Neijiangin väkiluku oli 3,70 miljoonaa, joista varsinaisessa kaupungissa asui 1,25 miljoonaa. ==Hallinnollinen jako== Piirikuntatasolla Neijiang jakautuu kahteen kaupunkipiiriin ja kolmeen piirikuntaan seuraavasti: ;Kaupunkipiirit (2) * 1. Shizhong (市中区, Shìzhōng Qū), 501 285 as. * 2. Dongxing (东兴区, Dōngxīng Qū), 749 810 as. ;Piirikuntatason kaupunki (1) * 5. Longchang (隆昌市, Lóngchāng Shì), 633 210 as. ;Piirikunnat (3) * 3. Weiyuan (威远县, Wēiyuăn Xiàn), 626 482 as. * 4. Zizhong (资中县, Zīzhōng Xiàn), 1 192 060 as. ==Galleria== Kuva:Longchang Shi Paifang 2014.04.23 10-02-04.jpg| Portit Longchangin kaupungissa. Kuva:LongChang.JPG|Näkymä Longchangin kaupungista. Kuva:资中武庙照片.JPG | Wumiao-temppeli Zizhongin piirikunnassa. Kuva:Shengshui Temple Neijiang.JPG | Shengshui-temppeli. ==Lähteet== ==Aiheesta muualla== *Neijiang Transport (chinatravel.com) Luokka:Sichuanin kaupungit Luokka:Sichuanin prefektuurit
Zigong (Sichuan)

Zigong () on prefektuuritason kaupunki Kiinan kansantasavallan Sichuanin maakunnassa, 170 kilometriä Chengdusta eteläkaakkoon ja noin 40 kilometriä Neijiangista lounaaseen. Kaupunki sijaitsee Jangtsejoen sivuhaaran, Tuojoen (Tuojiang) vesistössä, sen pienemmän sivuhaaran (Fuxijoen) äärellä. Kaupunki tunnetaan yli 1 900 vuoden ajalta suolatuotannostaan. Paikkakunnan nähtävyyksiin kuuluvat muun muassa Zigongin dinosaurusmuseo, Zigongin suolahistorian museo ja kiinalaisten värilyhtyjen museo. ==Hallinnollinen jako== Vuonna 2010 Zigongin väkiluku oli 2,68 miljoonaa, joista varsinaisessa kaupungissa asui 1,26 miljoonaa. Piirikuntatasolla Zigong jakautuu neljään kaupunkipiiriin ja kahteen piirikuntaan seuraavasti: * 1. Zìliújĭng Qū (自流井区), kaupunkipiiri, 346 403 as. * 2. Dà'ān Qū (大安区), kaupunkipiiri, 382 245 as. * 3. Gòngjĭng Qū (贡井区), kaupunkipiiri, 260 607 as. * 4. Yántān Qū (沿滩区), kaupunkipiiri, 272 809 as. * 5. Róng Xiàn (荣县), piirikunta, 590 640 as. * 6. Fùshùn Xiàn (富顺县), piirikunta, 826 195 as. Zigongsaltmuseumjpgia0.jpg| Zigongin suolamuseo, aiempi suolakauppiaiden kiltatalo. Sauropods.jpg|Zigongin dinosaurusmuseon näyttelyä (Mamenchisaurus youngi). ==Lähteet== ==Aiheesta muualla== *Zigongin dinosaurusmuseo (zdm.cn) Luokka:Sichuanin kaupungit Luokka:Sichuanin prefektuurit
Sammalvuoren metrovarikko

Sammalvuoren metrovarikko on länsimetroon kuuluva maanalainen varikko Espoonlahden ja Kivenlahden metroasemien välillä. Varikko sijoittuu Espoon Sammalvuoreen, Saunalahden kaupunginosan kaakkoisosaan. Varikko suunniteltiin aluksi rakennettavaksi joko Sammalvuoreen tai Harmaakallioon, mutta paikaksi valittiin lopulta Sammalvuori Harmaakallion osoittauduttua kelvottomaksi rakennuspaikaksi. Varikon rakentaminen alkoi marraskuun 2014 lopulla osana länsimetron toista rakennusvaihetta. == Lähteet == == Aiheesta muualla == * Sammalvuoren metrovarikko Länsimetron verkkosivuilla Luokka:Helsingin metro Luokka:Espoon rakennukset ja rakennelmat Luokka:Saunalahti (Espoo)